Diari Oficial de la Generalitat Valenciana


Sumari del DOGV 5953, del 12-02-2009 (2009/1400)

RESOLUCIÓ de 4 de desembre de 2008, de la Direcció General d'Energia, per la qual s'atorga a Energía y Recursos Ambientales, SA (Eyra), l'autorització administrativa per a la construcció de la subestació elèctrica, SE, Alpuente, situada en el terme municipal d'Alpuente, a la província de València, s'aprova el projecte d'execució i es declara en concret la seua utilitat pública. Expedient número ATASCT/2003/121.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5953

Data del DOGV
:   12-02-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/1400


Data del document
:   04-12-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alpuente
    * empresa privada
    * subministrament d'energia elèctrica

RESOLUCIÓ de 4 de desembre de 2008, de la Direcció General d'Energia, per la qual s'atorga a Energía y Recursos Ambientales, SA (Eyra), l'autorització administrativa per a la construcció de la subestació elèctrica, SE, Alpuente, situada en el terme municipal d'Alpuente, a la província de València, s'aprova el projecte d'execució i es declara en concret la seua utilitat pública. Expedient número ATASCT/2003/121. [2009/1400]
Vist l'expedient de sol·licitud d'adjudicació de l'execució dels plans energètics de zona, plans especials per a l'ordenació de les zones eòliques i estudis d'impacte ambiental, així com d'autorització de les instal·lacions elèctriques per a parcs eòlics, incoat amb data 2 de novembre de 2001, a instàncies de Nuevas Energías Valencianas, SA (Nevasa), amb domicili social a València, c/ de la Pau núm. 23, 2n B, en relació amb l'aprovació del Pla Energètic de la Zona 7 del Pla Eòlic de la Comunitat Valenciana que preveu instal·lacions ubicades en els termes municipals d'Ademuz, Aras de los Olmos, La Yesa i Alpuente per a la instal·lació de cinc parcs eòlics denominats El Cerrellar, Muela de Santa Catalina, Viudo, Viudo II i Loma del Higuero-Cerro Negro.
Vist l'escrit presentat per Nuevas Energías Valencianas, SA (Nevasa), amb data 23 d'octubre de 2002, davant de la Conselleria d'Innovació i Competitivitat, pel quak se sol·licita autorització administrativa i declaració d'utilitat pública en concret per a la construcció de la subestació d'Alpuente, ubicada en el terme municipal d'Alpuent a la província de València, a què s'adjuntava avantprojecte de l'esmentat parc eòlic firmat pel Sr. Juan Montoliu Selma i visat per la demarcació de València del Col·legi Oficial d'Enginyers Industrials de la Comunitat Valenciana i Albacete.
Vist l'escrit presentat per Energía y Recursos Ambientales, SA (Eyra), amb data 13 de maig de 2008, davant del Servici Territorial d'Energia i la Direcció General d'Energia, en el qual se sol·licita autorització administrativa, aprovació de projecte i declaració d'utilitat pública per a la construcció de la subestació elèctrica SE Alpuente, a què s'adjunta el projecte d'execució de la citada subestació firmat per Javier Mota Lucas, i visat pel Col·legi Oficial d'Enginyers Tècnics Industrials de València, amb data 12 de maig de 2008.
Vist que per Resolució de 25 de febrer de 2003, del conseller d'Indústria, Comerç i Energia, van ser seleccionats els projectes de Pla Energètic, Pla Especial d'Ordenació i Estudi d'Impacte Ambiental de la Zona 7 del Pla Eòlic de la Comunitat Valenciana, presentats per l'empresa Nuevas Energías Valencianas, SA (Nevasa).
Vist que, amb data 27 de setembre de 2006, es va formalitzar la resolució del conseller d'Infraestructures i Transport, per la qual s'autoritza, entre altres, la transmissió a favor d'Energía y Recursos Ambientales, SA (Eyra), dels drets que té Nuevas Energías Valencianas, SA (Nevasa), sobre zona 7 del Pla Eòlic de la Comunitat Valenciana, derivats de la Resolució del conseller d'Indústria, Comerç i Energia de 25 de febrer de 2003.
Vist que en el període d'informació pública, en compliment del que establix la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, i les Normes del Pla Eòlic de la Comunitat Valenciana, que van ser sotmesos els projectes de Pla Especial, avantprojectes de parcs eòlics, avantprojectes de subestacions, amb la relació de béns i drets afectats i Estudi d'Impacte Ambiental de la Zona 7, per mitjà d'anuncis en el Butlletí Oficial de la Província de València núm. 192, de 14 d'agost de 2003, el Diari Oficial de la Generalitat Valenciana núm. 4605, de 10 d'octubre de 2003, i en el diari El Mundo del dia 10 de setembre de 2003, s'han presentat 31 escrits entre al·legacions particulars, informes d'organismes i empreses de servici públic o de servicis d'interés general i dictàmens d'ajuntaments, que van ser remesos al sol·licitant per al seu informe i que han sigut degudament informats pel Servici Territorial d'Indústria de València i la Direcció General d'Energia, informes que estan en l'expedient d'aprovació del Pla Especial d'Ordenació de la Zona 7.
Vist que, de conformitat amb allò que s'ha establit per la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre als ajuntaments afectats pels parcs eòlics de la zona 7 la separata de la part de les instal·lacions que els afecten, amb vista que presten la seua conformitat o oposició a les autoritzacions sol·licitades, junt amb la relació concreta i individualitzada dels béns i els drets afectats, per a la seua exposició al públic.
Vist que, de conformitat amb allò que s'ha establit per l'article 127 del Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització de les instal·lacions d'energia elèctrica, es va remetre, així mateix, la separata dels avantprojectes dels parcs eòlics de la zona 7 a:
- Conselleria de Territori i Habitatge, Direcció Territorial de València, Secció Forestal,
- Ministeri de Medi Ambient, Confederació Hidrogràfica del Xúquer,
- Conselleria de Territori i Habitatge, Servici Territorial de Medi Ambient,
amb vista que presten la seua conformitat o oposició a l'autorització sol·licitada.
Vist que, de conformitat amb allò que s'ha establit per l'esmentat article 127 del Reial Decret 1955/2000, es van traslladar al sol·licitant els pronunciaments dels ajuntaments i organismes esmentats, que van ser degudament contestats.
Vist que estan en l'expedient els pronunciaments dels ajuntaments i dels organismes esmentats, així com les contestacions del sol·licitant.
Vist que, amb data 22 de desembre de 2004, el conseller d'Infraestructures i Transport aprova provisionalment el Pla Especial d'Ordenació de la Zona 7.
Vist que, mitjançant la Resolució d'11 de desembre de 2006, la secretària autonòmica de Territori i Medi Ambient de la Conselleria de Territori i Habitatge formula la Declaració d'Impacte Ambiental, per la qual s'estimant acceptable des del punt de vista ambiental el projecte d'instal·lacions eòliques de la zona 7, inclosa la seua infraestructura d'evacuació fins a la connexió amb la línia d'evacuació de la zona 8 en el terme municipal d'Andilla, amb les condicions que s'arrepleguen en l'apartat segon de la part dispositiva de la mencionada Declaració d'Impacte Ambiental.
Vist que mitjançant la Resolució de data 3 d'abril de 2007, del conseller de Territori i Habitatge, s'aprova definitivament el Pla Especial d'Ordenació de la Zona 7.
Vist que d'acord amb l'article 8 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana, l'aprovació definitiva del Pla Especial i la seua publicació oficial, produirà els efectes previstos en els articles 58 i 59 de la Llei 6/1994, de 15 de novembre, Reguladora de l'Activitat Urbanística de la Comunitat Valenciana en relació amb els articles 179 a 182 del Reglament de Planejament de la Comunitat Valenciana, sobre executivitat, vigència, declaració d'utilitat pública, obligatorietat i entrada en vigor dels plans urbanístics, arreplegats en els articles 107, 108, 109 i 110 de la Llei 16/2005 Urbanística Valenciana, de 30 de desembre de 2005.
Vist que mitjançant la Resolució del conseller d'Infraestructures i Transport, de data 30 de maig de 2007, es formalitza l'aprovació del Pla Energètic de la Zona 7 per a la implantació dels parcs eòlics El Cerrellar, Muela de Santa Catalina, El Viudo I, El Viudo II i Loma del Higuero-Cerro Negro, en els termes municipals d'Ademuz, Aras de los Olmos, La Yesa i Alpuente, d'acord amb el que establix l'article 9 de les Normes del Pla Eòlic contingudes en l'annex de l'Acord de 26 de juliol de 2001, pel qual s'aprova el Pla Eòlic de la Comunitat Valenciana.
Vist que, mitjançant la Resolució de 22 d'agost de 2008, de la Direcció General de Gestió del Medi Natural, complementària de la Declaració d'Impacte Ambiental, s'estima acceptable des del punt de vista ambiental el sistema d'evacuació del primer tram de la zona 7 i les subestacions transformadores associades.
Vist que està en l'expedient la memòria acreditativa de la capacitat legal, tècnica i econòmica del sol·licitant adequada al tipus d'instal·lació.
Vist l'informe tècnic favorable de data 24 de novembre de 2008, emés pel Servici Territorial d'Energia de València.
Atés que la finalitat de la instal·lació és l'evacuació de l'energia elèctrica procedent de dos parcs eòlics Muela de Santa Catalina, Cerro Negro i Hontanar; i Muela del Buitre tots estos pertanyents a la zona 7 del Pla Eòlic de la Comunitat Valenciana, i es disposa d'un transformador exclusiu per a cada parc eòlic.
Vist que els parcs eòlics esmentats tenen els drets d'accés i connexió a la xarxa de distribució, a través de la subestació de 132 kV de Vilamarxant, la qual cosa està acreditat per l'informe de la companyia distribuïdora Iberdrola de 28 de gener de 2004 i 20 d'agost de 2008 i l'informe de Red Eléctrica de España de 8 de juny de 2004, tot això als efectes previstos per l'article 5 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial
Atés que l'article 21.3 de la Llei 54/1997, de 27 de novembre, del Sector Elèctric, establix que les autoritzacions administratives seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables.
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.
Atés que Energía y Recursos Ambientales, SA (Eyra), té capacitat legal, tècnica i economicofinancera requerida en l'article 21.2 d) de la Llei 54/1997, de 27 de novembre, del Sector Elèctric, per a la realització de les instal·lacions projectades.
Atés la Direcció General d'Energia competent per a la resolució del present expedient, d'acord amb el que disposa l'apartat segon de la part dispositiva de la Resolució d'Aprovació del Pla Energètic de la Zona 7, del conseller d'Infraestructures i Transport, de data 30 de maig de 2007.
Esta Direcció General d'Energia resol:
Primer
Atorgar a Energía y Recursos Ambientales, SA (Eyra), autorització administrativa per a la construcció de la subestació elèctrica SE Alpuente, ubicada en el terme municipal d'Alpuente, a la província de València, les característiques principals de la qual són:
Subestació transformadora formada per:
- Sistema de 132 kV esquema de simple barra, compost per:
Una posició de línia connexió en punta.
Dos posicions de transformador.
Dos transformadors de potència trifàsics 132/20 kV T-1 de 45/55 MVA i T-2 de 45/50 MVA.
Dos reactàncies de presa de terra de 20 kV de 1.000 A durant 10 segons.
- Un sistema de 20 kV, tipus interior, constituït per dos conjunts:
PE Muela de Santa Catalina, Cerro Negro i Hontanar.
1 cel·la d'alimentació a transformador de servicis auxiliars.
7 cel·les per a eixida de línies.
1 cel·la de transformador de potència T-1.
1 cel·la d'alimentació a bateria de condensadors BC-1.
PE Muela del Buitre.
1 cel·la d'alimentació a transformador de servicis auxiliars.
4 cel·les per a eixida de línies.
1 cel·la de transformador de potència T-2.
1 cel·la d'alimentació a bateria de condensadors BC-2.
- Pressupost: 1.657.854,63 €
La present resolució està sotmesa a les condicions següents:
1. La present autorització s'atorga sense perjuí de les concessions i autoritzacions que siguen necessàries, d'acord amb les disposicions que siguen aplicables.
2. Les instal·lacions que compartisquen un mateix transformador per a l'evacuació de l'energia elèctrica hauran de ser agrupades de manera que el transformador siga únic i exclusiu per a la instal·lació eòlica, en compliment del que establix l'article 3, apartat 2b, del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial.
3. Les condicions establides en l'apartat segon de la part dispositiva de la Declaració d'Impacte Ambiental de data 11 de desembre de 2006, de la secretària autonòmica de Territori i Medi Ambient, i la Resolució complementària de la Direcció General de Gestió del Medi Natural de 22 d'agost de 2008.
4. Les condicions establides en la Resolució de 3 d'abril de 2007, del conseller de Territori i Habitatge d'aprovació definitiva del Pla Especial d'Ordenació de la Zona 7.
5. Les condicions establides en l'apartat segon de la part dispositiva de la Resolució d'aprovació del Pla Energètic de la Zona 7 del Pla Eòlic de la Comunitat Valenciana de data 30 de maig de 2007.
Segon
Aprovar el projecte d'execució de la subestació elèctrica SE Alpuente, firmat per Javier Mota Lucas, i visat pel Col·legi Oficial d'Enginyers Tècnics Industrials de València amb data 12 de maig de 2008, amb les condicions següents:
1. Les obres hauran de realitzar-se d'acord amb el projecte presentat.
2. El termini de posada en marxa serà de 12 mesos comptadors a partir de la notificació de la present resolució. Amb anterioritat a l'acabament del dit termini Energía y Recursos Ambientales, SA (Eyra), podrà sol·licitar l'ampliació per mitjà de sol·licitud motivada davant d'esta Direcció General.
3. El titular donarà compte de l'acabament de les obres al Servici Territorial d'Energia de València a l'efecte de reconeixement definitiu i extensió de l'autorització d'explotació.
4. Energía y Recursos Ambientales, SA (Eyra), haurà d'observar, en tot moment, els preceptes, les mesures i les condicions que s'establisquen en la legislació aplicable a l'activitat de generació d'energia elèctrica i les derivades del Pla Eòlic de la Comunitat Valenciana.
Tercer
Declarar en concret la utilitat pública de les instal·lacions autoritzades en el punt primer de la part dispositiva de la present resolució, la qual cosa porta implícita la necessitat ocupació dels béns i els drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997 de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.
Quart
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.
L'administració deixarà sense efecte la present resolució en qualsevol moment en què observe l'incompliment de les condicions imposades en esta.
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.
València, 4 de desembre de 2008.- El director general d'Energia: Antonio Cejalvo Lapeña.